**লুইস ক্যালহার্ন** (ইংরেজি: Louis Calhern) নামে পরিচিত **কার্ল হেনরি ভই** (ইংরেজি: Carl Henry Vogt; ১৯শে ফেব্রুয়ারি ১৮৯৫ - ১২ই মে ১৯৫৬) ছিলেন একজন মার্কিন অভিনেতা। তিনি ৩০টির অধিক ব্রডওয়ে মঞ্চনাটক এবং ৭০টির অধিক চলচ্চিত্রে অভিনয় করেছেন। *দ্য ম্যাগনিফিসেন্ট ইয়াঙ্কি* চলচ্চিত্রে অলিভার ওয়েন্ডেল হোমস চরিত্রে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন
---------------

ক্যালহার্ন ১৮৯৫ সালের ১৯শে ফেব্রুয়ারি নিউ ইয়র্কের ব্রুকলিনে জন্মগ্রহণ করেন। তার জন্মনাম কার্ল হেনরি ভই। তার পিতা ইউজিন আডলফ ভই এবং মাতা হুবার্টিনা ফ্রিজ ভই। তারা দুজনেই জার্মান ছিলেন। ক্যালহার্নের এক বোন ছিল। তার পিতা ছিলেন একজন টোবাকো ডিলার। ক্যালহার্ন যখন খুব ছোট তখন তার পরিবার নিউ ইয়র্ক ছেড়ে মিজুরির সেন্ট লুইসে চলে যান। একজন মঞ্চ ব্যবস্থাপক একটি মঞ্চ স্টক কোম্পানির সফরে বের হলে হাই স্কুলে ফুটবল খেলারত ক্যালহার্নকে চিহ্নিত করেন এবং বিট প্লেয়ার হিসেবে নিয়ে যায়। অপর একটি সূত্রে বলা হয়, গ্রেস জর্জ সেন্ট লুইস হাই স্কুলের ফুটবল দলকে একটি শেকসপিয়ারীয় মঞ্চনাটকে একটি অংশের জন্য নিয়ে যায়।

কর্মজীবন
--------

### মঞ্চ

প্রথম বিশ্বযুদ্ধ শুরুর অল্প কিছুদিন পূর্বে ক্যালহার্ন নিউ ইয়র্কে ফিরে গিয়ে অভিনয়কে কর্মজীবন হিসেবে বেছে নেওয়ার সিদ্ধান্ত নেন। তিনি প্রপ বয় ও বিট প্লেয়ার হিসেবে বিভিন্ন সফরকারী ও বারলেস্ক কোম্পানির হয়ে কাজ শুরু করেন। *কোবরা* মঞ্চনাটক দিয়ে তিনি একজন ম্যাটিনি আইডল হয়ে ওঠেন।

সামরিক
------

প্রথম বিশ্বযুদ্ধ শুরু হলে তিনি মঞ্চ কর্মজীবনে বিরতি দেন এবং মার্কিন যুক্তরাষ্ট্রের সেনাবাহিনীর ১৪৩ ফিল্ড আর্টিলারি হিসেবে দায়িত্ব পালন করেন।

### চলচ্চিত্র

ক্যালহার্নের চলচ্চিত্র কর্মজীবন শুরু হয় ১৯২০-এর দশকের শুরুর দিকে পরিচালক লুইস ওয়েবারের নির্বাক চলচ্চিত্র দিয়ে, যার মধ্যে উল্লেখযোগ্য ছিল *দ্য ব্লট* (১৯২১)। ১৯২১ সালে এক সংবাদপত্রের মন্তব্য ছিল, "তারকা খ্যাতিতে নতুন আগমন ঘটেছে লুইস ক্যালহার্নের, যিনি লস অ্যাঞ্জেলেসের মরস্কো স্টক কোম্পানিতে কাজ করতেন, মিস ওয়েবার তাকে *হোয়াট্‌স ওর্থ হোয়াইল?* চলচ্চিত্রে যুক্ত করে তার থেকে কেন্দ্রীয় অভিনেতার কাজ বের করে এনেছেন।"

তথ্যসূত্র
---------

1. ↑  Obituary *Variety*, May 16, 1956.
2. ↑  ডেনিস, কেন (২০১১)। "Louis Calhern: Distinguished Gentleman"। *Films of the Golden Age* (65): 58–68।
3. 1 2  "Greetings"। *মেক্সিকো ইভনিং লেজার*। মেক্সিকো, মিজুরি। ১৮ ফেব্রুয়ারি ১৯৫২। পৃষ্ঠা 6। সংগ্রহের তারিখ ১২ মে ২০১৮ – Newspapers.com-এর মাধ্যমে।  উন্মুক্ত প্রবেশাধিকারযুক্ত প্রকাশনা - বিনামূল্যে পড়া যাবে
4. ↑  "Louis Calhern"। *প্লেবিল ভল্ট*। সংগ্রহের তারিখ ১২ মে ২০১৮।
5. ↑  "Actor Favors Showing German War Pictures"। *দ্য গেজেট টাইমস*। পিট্‌সবার্গ, পেন্সিল্‌ভেনিয়া। জুন ১২, ১৯২১। পৃষ্ঠা 44। সংগ্রহের তারিখ ১২ মে ২০১৮ – Newspapers.com-এর মাধ্যমে।  উন্মুক্ত প্রবেশাধিকারযুক্ত প্রকাশনা - বিনামূল্যে পড়া যাবে
6. ↑  "Star Studies"। ওরেগন, পোর্টল্যান্ড। দ্য ওরেগন ডেইলি জার্নাল। ১৬ জানুয়ারি ১৯২১। পৃষ্ঠা 44। সংগ্রহের তারিখ ১২ মে ২০১৮ – Newspapers.com-এর মাধ্যমে।  উন্মুক্ত প্রবেশাধিকারযুক্ত প্রকাশনা - বিনামূল্যে পড়া যাবে

বহিঃসংযোগ
---------


উইকিমিডিয়া কমন্সে **লুইস ক্যালহার্ন** সংক্রান্ত মিডিয়া রয়েছে।

* অলমুভিতে লুইস ক্যালহার্ন
* ইন্টারনেট ব্রডওয়ে ডেটাবেজে লুইস ক্যালহার্ন উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে লুইস ক্যালহার্ন উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
| জীবনীমূলক অভিধান | 
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |